Incident șocant în Iași. Un tânăr aflat într-un grup de amici, lovit cu o scândură în cap de un individ
Scene scandaloase filmate într-o comună din județul Iași. Urmează imagini care vă pot afecta emoțional.
O cameră de supraveghere a surprins momentul în care un tânăr aflat într-un grup de amici este lovit în cap de un individ care apare din spate cu o scândură, pe care cel mai probabil a desprins-o dintr-un gard din apropiere.
Imediat, un alt individ îi trage un pumn în față.
După câteva discuții tensionate, tânărul este lovit din nou cu bucata de lemn, iar apoi îi este pulverizat în față spray lacrimogen.
Filmarea a ajuns pe rețele de socializare, iar polițiștii s-au autosesizat și cerceteaza incidentul.